Skryfwedstryd | Die Bloemfonteinse Skrywersvereniging
TuistePosts tagged 'Skryfwedstryd'
Temas vir Skrywers 2016 bekend gemaak
25 November 2015 bloemsv Bloemfonteinse Skrywersvereniging,BSV,kompetisie,skryfkompetisie,Skryfwedstryd,Skrywers 2016
Die nuwe BSV-jaar beloof om in 2016 weer vele hoogtepunte op te lewer, met die Nasionale BSV-Skryfwedstryd 2016 wat weer geborg word deur die Fakulteit Geesteswetenskappe van die Universiteit van die Vrystaat, hierdie keer met ’n hele R18 000 prysgeld. Hier onder volg die temas vir dié wedstryd:
SKOLE: Junior Afdeling (AJ)
Spek en eiers op Mars.
Wanneer Kersvader sy geskenke vergeet …
“Aardbewoners, ons kom in vrede!”
Die St. Bernard-skoothond.
Hompie Kedompie se laaste dag.
SKOLE: Senior Afdeling (AS)
Agter die masker.
Daardie winkelpop lééf!
Die gesig van armoede.
Geheim van die delwersdorp-museum.
OPE: Afdeling B – Ongepubliseerd
Klokke in die vallei.
‘n Seilskip genaamd “Die Seeheks”.
Versoek uit die graf.
Koevert agter die skildery.
Visstok- en katrolstaaltjies.
OPE: Afdeling C – Gepubliseerd
Joernalis aan die oorlogsfront.
Die bloed in my joernaal.
Die duiwel is in die fynskrif.
Die waarheid van die mite.
Nuwe blomme op ‘n ou graf.
Wat het geword van Vlug SAA9895?
OPE & SKOLE: Afdeling D & DS – Poësie
Die spel van lig en skadu.
Waar meteoriete verskiet.
Slypskool 2015 saam met Deon Meyer
28 Augustus 2015 bloemsv 2015,Deon Meyer,skryfkompetisie,Skryfwedstryd,Skrywers 2015,Slypskool
Op 22 Augustus 2015 het die Bloemfonteinse Skrywersvereniging hul jaarlikse nasionale BSV- Slypskool in Bloemfontein aangebied. Deon Meyer was vanjaar die Slypskoolaanbieder en die slypskoolgangers het die ervaring om meer oor die skryfproses te leer by so ‘n groot internasionaal-gerekende en bekroonde skrywer wat steeds so nederig is, uiters positief ervaar. Hier is die BSV-bestuur saam met hom. Voor: Karen van Vuuren, Ronelle Meyer en Douwlina du Plessis (Ondervoorsitter). Agter: Lelani Fourie (Sekretaresse/tesourier), Joe Mynhardt, Deon Meyer (Slypskoolaanbieder/skrywer) en Corlietha Swart (Voorsitter: BSV). Afriforum het die slypskoolaanbieder geborg.
Die prysuitdeling van wenners van die nasionale BSV-skryfwedstryd, wat vanjaar kort onder 1000 inskrywings gegenereer het en deur die Fakulteit Geesteswetenskappe van die Universiteit van die Vrystaat geborg is het ook tydens die geleentheid plaasgevind, waartydens die bundel met die weninskrywings, Inkvars 2015 (geborg deur die Stichting tot Bevordering van Culturele Betrekkingen, Nederland-Zuid-Afrika), ook bekendgestel is. Die bundel spog met ‘n voorbladontwerp van skrywer en kunstenaar, Fanie Viljoen. Tydens die geleentheid het Protea Boekehuis ook boeke te koop aangebied.
Deon Meyer se skrywersversameling word in die Nasionale Afrikaanse Letterkundige Museum en Navorsingsentrum (NALN) in President Brandstraat, Bloemfontein, gehuisves en die museum het as dekadeslange vennoot van die BSV ‘n indrukwekkende glaskasuitstalling met baniere tydens die BSV-slypskool ten toon gestel. Die twee skrywende sussies, Ciska en Lynthea Julius, was vanjaar die beurshouers van die BSV.
Die wenners van hierdie jaar se BSV-skryfkompetisie. Voor: Anri Scheepers, verteenwoordiger van die Universiteit van die Vrystaat se Fakulteit Geesteswetenskappe wat die kompetisie borg, Gilbert Gibson, een van die beoordelaars, Deon Meyer, bekroonde skrywer en gasspreker, en Corlietha Swart, BSV-voorsitter en dosent aan die UV. Middel: Hanté du Toit (tweede plek in die ope afdeling C), Irene Saunders (senior afdeling: eervolle vermelding), Thandolwethu Gulwa (senior afdeling: wenner van die nie-moedertaalskrywers), Lisa Deysel (poësie: wenner) en Sidney Gilroy (eervolle vermelding). Agter: Ilse Smalberger (tweede plek in die ope afdeling), Leunis van Rooyen (eerste, tweede en eervolle vermelding in prosa en poësie) en Jemima Meyer (skolepoësie: wenner). Foto: Mlungisi Louw
Die twee BSV-beurshouers vir 2015 by die jaarlikse slypskool vir ontluikende skrywers. Voor van links: Lynthia en Sisca Julius. Agter van links: Anri Scheepers(UV), Deon Meyer ( slypskoolaanbieder en skrywer) en Corlietha Swart (BSV-voorsitter en UV-dosent). Foto: Mlungisi Louw
Wenners van Nasionale Skryfwedstryd van Die Bloemfonteinse Skrywersvereniging, Skrywers 2015 is bekend!
26 Junie 2015 bloemsv BSV,kompetisie,Skryf,Skryfwedstryd,Skrywers 2015,Wenners
Die Bloemfonteinse Skrywersvereniging (BSV) se jaarlikse nasionale skryfwedstryd, Skrywers 2015, vanjaar weer geborg deur die Fakulteit Geesteswetenskappe van die Universiteit van die Vrystaat en gedeeltelik geadministreer deur die Nasionale Afrikaanse Letterkundige Museum en Navorsingsentrum (Naln), het vanjaar die derde meeste inskrywings ooit (kort onder ‘n duisend) uit alle provinsies van Suid-Afrika en van oorsee gelok, wat dui op die nasionale en selfs internasionale profiel van die skryfwedstryd. Volgens Corlietha Swart, voorsitter van die Bloemfonteinse Skrywersvereniging (BSV), is dit bemoedigend om te ervaar hoe die getal deelnemers aan hierdie tradisieryke Afrikaanse skryfwedstryd, wat al sedert 1979 jaarliks gereël word, bly styg – veral die skole- en studentegetalle. Dit is duidelik dat hierdie skryfwedstryd ’n baie belangrike bydrae lewer om ’n belangstelling in kreatiewe skryfkuns in Afrikaans onder oud en jonk te bevorder. Die BSV kan met trots terugkyk na ’n hele lys gerekende en bekroonde skrywers wie se sluimerende skryftalent aanvanklik deur die BSV-skryfwedstryd uitgewys en daarna met ’n slypskool ontwikkel is.
Altesaam R15 000 se pryse is vanjaar deur die Fakulteit Geesteswetenskappe van die UV uitgeloof en vyf BSV-wisseltrofeë vir skole was op die spel. Hoërskool D.F. Malan het vanjaar vier wisseltrofeë, asook die prys vir die skool met die meeste inskrywings, ingepalm – ’n jarelange rekord waarop hul trots is en wat moeilik deur ander skole geëwenaar gaan word met Lara de Bruijn, gr. 12 van Hoërskool D.F. Malan, as die algehele skole-prosawenner. Hoërskool Jim Fouché, Bloemfontein het, soos verlede jaar, die Poësie-skoletrofee ingepalm met ’n eerste en tweede plek vir Jemima Meyer (gr. 12) in poësie. Die aanmoedigingsprys vir Niemoedertaalsprekers is verower deur die Xhosasprekende Thandolwethu Gulwa van Oranje Meisieskool, Bloemfontein (gr. 12) met haar mooi suiwer Afrikaanse taalgebruik. ’n Ongewone prestasie is dat die veelsydige mnr. Leunis van Rooyen van Brixton in beide Prosa (vir reeds-gepubliseerdes), sowel as in Poësie in die Ope-afdeling pryse verower het.
Al die bekroonde inskrywings en ook die beoordelaarsverslae sal in Inkvars 2015, wat spog met ‘n voorbladontwerp van Fanie Viljoen (kunstenaar en skrywer van Bloemfontein), gebundel word en op 22 Augustus 2015 bekendgestel word wanneer die pryse tydens die BSV se jaarlikse Slypskool vir Ontluikende Skrywers, gedeeltelik geborg deur Afriforum, by Noorderbloem in Bloemfontein oorhandig word. Benewens die prysgeld en trofeë, kan die skryfwedstrydwenners ’n daglange slypskool onder leiding van die veelbekroonde en –vertaalde skrywer, Deon Meyer as deel van hul prys gratis bywoon. Beskikbare plekke vir die publiek is alreeds besig om vinnig minder te word. Belangstellendes wat die slypskool (ete en verversings ingesluit) teen R300 wil bywoon (BSV-lede betaal R160, ook as hul op slypskooldag as lid aansluit), kan gerus vir Lelani Fourie (BSV-sekretaresse) by bloemsv@gmail.com of sel. 0733883377 kontak. Inkvars 2015 kan ook hier bestel word teen R90 per eksemplaar.
Wenners van die BSV se “Skrywers 2015” is:
JUNIOR AFDELING (gr. 8 en 9):
1ste (R1200) en trofee: Suné van Dyk, gr. 9, Hoërskool D.F. Malan, Bellville.
2de (R700): Jana Fauré, gr. 9, Hoërskool D.F. Malan, Bellville.
3de (R400): Liza Hugo, gr. 9, Hoërskool D.F. Malan, Bellville.
Eervol vermeld: Lamé van Zyl, gr. 9, Hoërskool D.F. Malan, Bellville.
SENIOR AFDELING (gr. 10 – 12):
1ste (R1 400) en trofee: Lara de Bruijn, gr. 12, Hoërskool D.F. Malan, Bellville.
2de (R800): Christi Barkema, gr. 10, Hoërskool D.F. Malan, Bellville.
3de (R500): Alex Galhardo, gr. 11, Hoërskool D.F. Malan, Bellville.
Eervol vermeld: Irene Saunders, gr. 10, Hoërskool Outeniqua, George.
Slypskoolbywoning en R300: Thandolwethu Gulwa, (Moedertaal: Xhosa), Gr. 12, Oranje Meisieskool, Bloemfontein.
ALGEHELE SKOLE-PROSAWENNER: Lara de Bruijn, gr. 12, Hoërskool D.F. Malan, Bellville.
OPE AFDELING DS (Poësie Skole):
1ste (R1 400) en trofee: Jemima Meyer van Hoërskool Jim Fouché, Bloemfontein.
2de (R700): Jemima Meyer van Hoërskool Jim Fouché, Bloemfontein.
OPE AFDELING B (Nog nie voorheen gepubliseer teen vergoeding nie):
1ste (R1400) en trofee: Mev. Edna Taljaard, Ekklesia.
2 de (R800): Mev. Ilse Smalberger, Kimberley.
Eervol vermeld: Mnr. Sidney Gilroy, Meyerton.
OPE AFDELING C (Voorheen gepubliseer teen vergoeding):
1ste (R1 400) en trofee: Mnr. Leunis van Rooyen, Brixton.
2de (R800): Mev. Hanté du Toit, Bainsvlei, Bloemfontein.
Eervol vermeld: Mnr. Leunis van Rooyen, Brixton.
OPE AFDELING D (Poësie):
1ste (R1 400) en trofee: Mev. Lisa Deysel, Centurion.
2de (R800): Mnr. Leunis van Rooyen, Brixton.
Eervol vermeld – 2 gedigte: Mnr. Leunis van Rooyen, Brixton.
HAUM-Literêr-trofee vir skool van wenner in Junior Afdeling: Hoërskool D.F. Malan, Bellville.
Olivier-wisseltrofee vir skool van wenner in Senior Afdeling: Hoërskool D.F. Malan, Bellville.
Gerhard Beukes-wisseltrofee vir skool van algehele skolewenner: Hoërskool D.F. Malan, Bellville.
Poësie Skoletrofee vir skool van wenner in poësie: Hoërskool Jim Fouché, Bloemfontein.
Wisseltrofeë vir die drie Ope-afdelings word ook aan individuele eerstepryswenners toegeken.
Skrywers 2015 inligting, temas en inskrywings nou beskikbaar!
25 November 2014 25 November 2014 bloemsv BSV,Die Bloemfonteinse Skrywersvereniging,skryfkompetisie,Skryfwedstryd,Skrywers 2015
Dis met groot vreugde dat ons Skrywers 2015 se inligting nou beskikbaar stel!
Hiermee die skakels vir die nodige inligting en inskrywingsvorms.
BSV Skryfwedstrydpamflet 2015
Inskrywingsvorm 2015 Jnr & Snr
Inskrywingsvorm 2015 ope afdelings
Wenners van Skrywers 2014
24 Junie 2014 bloemsv BSV,skryfkompetisie,Skryfwedstryd,Skrywers 2014
Wenners van Nasionale Skryfwedstryd van Die Bloemfonteinse Skrywersvereniging, Skrywers 2014, bekend gemaak
Die Bloemfonteinse Skrywersvereniging (BSV) se jaarlikse nasionale skryfwedstryd, vanjaar weer geborg deur die Fakulteit Geesteswetenskappe van die Universiteit van die Vrystaat en gedeeltelik geadministreer deur die Nasionale Afrikaanse Letterkundige Museum en Navorsingsentrum (Naln), het weer vanjaar honderde inskrywings uit alle provinsies van Suid-Afrika en van oorsee opgelewer Volgens Corlietha Swart, voorsitter van die Bloemfonteinse Skrywersvereniging (BSV), is dit weer eens ’n bewys dat hierdie gevestigde skryfwedstryd ’n nasionale (en selfs internasionale) profiel toon en ’n baie belangrike bydrae lewer tot ’n belangstelling in kreatiewe skryfkuns in Afrikaans onder oud en jonk. Die BSV kan met trots terugkyk na ’n hele lys gerekende en bekroonde skrywers wie se sluimerende skryftalent aanvanklik deur die BSV-skryfwedstryd uitgewys en daarna met ’n slypskool ontwikkel is.
Altesaam R15 000 se pryse is vanjaar deur die Fakulteit Geesteswetenskappe van die UV uitgeloof en vyf BSV-wisseltrofeë vir skole was op die spel. Hoërskool D.F. Malan het vanjaar vier wisseltrofeë, asook die prys vir die skool met die meeste inskrywings, ingepalm – ’n jarelange rekord waarop hul trots is en wat moeilik deur ander skole geëwenaar gaan word. Hoërskool Jim Fouché het die Poësie Skoletrofee ingepalm met ’n eerste en tweede plek in poësie. Heel ongewoon was ’n aanmoedigingsprys vir ’n laerskoolleerder, 12 jaar oud, van Universitas Primêr wat teen hoërskoolleerders deelgeneem het.
Al die bekroonde inskrywings en ook die beoordelaarsverslae sal in Inkvars 2014 gebundel word en op 23 Augustus 2014 uitgereik word wanneer die pryse op die BSV se jaarlikse Slypskool vir Ontluikende Skrywers, geborg deur Afriforum, by die Noorderbloemsaal in Bloemfontein oorhandig word. Benewens die prysgeld en trofeë, kan die skryfwedstrydwenners ’n daglange slypskool onder leiding van Chanette Paul, wat nie net Lapa-uitgewers se gewildste Lekkerlitskrywer is nie, maar ook vanuit ’n uitgewersperspektief kan praat, as deel van hul prys gratis bywoon. Beskikbare plekke vir die publiek is alreeds besig om vinnig minder te word. Belangstellendes wat die slypskool teen R300 wil bywoon (BSV-lede betaal R160), of Inkvars 2014 teen R80 per eksemplaar wil aanskaf, kan Lelani Fourie (BSV-sekretaresse) by bloemsv@gmail.com, of sel. 0733883377 kontak.
Wenners van die BSV se “Skrywers 2014” is:
JUNIOR AFDELING (gr. 8 en 9)
1ste (R1200) en trofee: Christi Barkema, gr. 9, Hoërskool D.F. Malan, Bellville.
2de (R700): Dominic Roux, gr. 9, Hoërskool D.F. Malan, Bellville.
3de (R400): Marize Meyer, gr. 9, Oranje Meisieskool, Bloemfontein.
Eervol vermeld: Izel van Zyl, gr. 9, Oranje Meisieskool, Bloemfontein.
SENIOR AFDELING (gr. 10 – 12)
1ste (R1 400) en trofee: Carli Blignaut, gr. 12, Hoërskool D.F. Malan, Bellville.
2de (R800): Zanré van Staden, gr. 11, Hoërskool D.F. Malan, Bellville.
3de (R500): Simònn Meyer gr. 11, Hoërskool D.F. Malan, Bellville.
Eervol vermeld: Anneke Tucker, gr. 10, Hoërskool D.F. Malan, Bellville.
ALGEHELE SKOLE-PROSAWENNER: Carli Blignaut, gr. 12, Hoërskool D.F. Malan, Bellville.
1ste (R1 400) en trofee: Jemima Meyer, gr. 11, Hoërskool Jim Fouché, Bloemfontein.
2de (R700): Handré Jankowitz, gr. 10, Hoërskool Jim Fouché, Bloemfontein.
Aanmoedigingsprys: Elize Hoffman, 12-jarige, Universitas Primêr, Bloemfontein.
1ste (R1400) en trofee: Jan Beyers, Dan Pienaar, Bloemfontein.
2 de (R800): Fred Charly, Lichtenburg.
Eervol vermeld: Jan Beyers, Dan Pienaar, Bloemfontein.
1ste (R1 400) en trofee: Mev. Elize Zeeman-Olivier, ‘sGravenzande, Nederland.
2de (R800): Dr. Dunes van der Merwe, Strand.
Eervol vermeld: Mnr. Coen Basson, Oudtshoorn.
1ste (R1 400) en trofee: Mev. Hilda A. Smits, Nashville, VSA.
2de (R800): Me. Karen van Vuuren, Woodland Hills, Bloemfontein.
5 Februarie 2012 5 Februarie 2012 bloemsv Bloemfonteinse Skrywersvereniging,BSV,Skryfwedstryd,Skrywers 2012
Dis weer daardie tyd van die jaar! Die jaarlikse Skryfkompetise sluit vanjaar op die 11de Mei 2012. Maak seker dat julle betyds julle inskrywings instuur! Hieronder is die nodige inligting!
Skrywers 2012 Pamflet
Ope Afdeling Inskrywingsvorm:
Raakgelees ... klyntji.com/joernaal/2019/… 50 minutes ago
m.facebook.com/story.php?stor… youtube.com/watch?v=MmNzfV… 5 hours ago
m.facebook.com/story.php?stor… facebook.com/28195683528045… 1 day ago
Hartlik geluk met die 70ste! Sóveel hoogtepunte in die Afrikaanse rolprent- en TV-bedryf ... selfs Heidi se stem ..… twitter.com/i/web/status/1… 1 day ago
'n Lekker verlang liedjie Kunstenaar: Laurika Rauch Los my alleen – laat my begaan Ek soek stilte met my boek en d… twitter.com/i/web/status/1… 2 days ago
Joan Hambidge Slypskool 2016